Ministru kabineta rīkojuma

**„Par Nacionālā veselības dienesta konsultatīvās padomes sastāvu”**

projekta sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veselības aprūpes finansēšanas likuma 15.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veselības aprūpes finansēšanas likuma (turpmāk – Likums) 15.panta trešā daļa nosaka, ka Ministru kabinets apstiprina Nacionālā veselības dienesta (turpmāk – Dienests) konsultatīvās padomes (turpmāk – Padome) sastāvu, pamatojoties uz veselības ministra priekšlikumu. Dienesta konsultatīvajā padomē iekļauj pa vienam pārstāvim no Veselības ministrijas, Finanšu ministrijas, Labklājības ministrijas, darba devēju organizācijas, kas ir pārstāvēta Nacionālajā trīspusējās sadarbības padomē, darbinieku organizācijas (arodbiedrības), kas ir pārstāvēta Nacionālajā trīspusējās sadarbības padomē, Latvijas Pašvaldību savienības, biedrības vai nodibinājuma, kas pārstāv pacientu intereses un Latvijas Ārstu biedrības.  Ņemot vērā Padomes būtiskos uzdevumus un mērķi attiecībā uz valsts apmaksāto veselības aprūpes pakalpojumu pieejamības un kvalitātes veicināšanu, Ministru kabineta 2018.gada 3.maija noteikumu Nr.260 „Nacionālā veselības dienesta konsultatīvās padomes nolikums” (turpmāk – Nolikums) 6.punkts paredz, ka Padomes priekšsēdētājs ir veselības ministrs.  Paredzēts, ka Padomes locekļi no tajā iesaistītajām organizācijām būs augsta līmeņa speciālisti, kas spēs sniegt būtisku ieguldījumu Dienesta darbības atbalstīšanā. Padomes funkcijas un uzdevumi ir noteikti Veselības aprūpes finansēšanas likuma 15.panta ceturtajā daļā un Nolikumā.  Līdz ar to saskaņā ar Likumā noteikto, izstrādāts Ministru kabineta rīkojuma „Par Nacionālā veselības dienesta konsultatīvās padomes sastāvu” projekts (turpmāk – Rīkojuma projekts), kurš paredz apstiprināt Padomes sastāvu. Padomes locekļus deleģējušas tās iestādes un organizācijas, kas kā iepriekš norādīts, noteiktas Likuma 15.panta trešajā daļā.  Padomes mērķis ir iesaistīt sabiedrības pārstāvjus veselības aprūpei piešķirtā valsts finansējuma izlietojuma uzraudzībā un veicināt valsts apmaksāto veselības aprūpes pakalpojumu pieejamību un kvalitāti, atbalstot Dienesta darbību veselības aprūpes finansēšanas jomā. Padomei paredzētas funkcijas vērtēt valsts apmaksāto veselības aprūpes pakalpojumu nodrošināšanai piešķirtā finansējuma izlietojumu, kā arī veicināt veselības aprūpes finansēšanas un veselības aprūpes finansējuma izlietojuma efektivitāti.  Nolikumā noteikts Padomes locekļu pilnvaru termiņš, kas ir trīs gadi, kā arī reglamentēta Padomes darba organizācija un lēmumu pieņemšanas kārtība. Paredzēts, ka Padome uz sēdēm sanāks ne retāk kā reizi pusgadā un lēmumus tā pieņem ar klātesošo padomes locekļu vienkāršu balsu vairākumu, atklāti balsojot. Atbilstoši Nolikuma 9.punktam Padomes priekšsēdētāja vietnieks tiek ievēlēts no Padomes locekļu vidus, līdz ar to Padomes priekšsēdētāja vietnieks nav norādāms Rīkojuma projektā. |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, jo tiks sekmēta veselības aprūpes pakalpojumu pieejamība, pateicoties Padomes konsultatīvajam darbam, sniedzot atbalstu Dienestam veselības aprūpes finansēšanas jomā. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts radīs papildu administratīvo slogu Dienestam, kurš nodrošina Padomes sekretariāta funkcijas, kā arī ministrijām un nevalstiskajām organizācijām, kas ir iekļautas Padomes sastāvā. Administratīvā sloga palielināšanās nav vērtējama kā būtiska, ņemot vērā, ka Nolikums paredz, ka Padome sanāk ne retāk kā reizi pusgadā. Jāņem vērā, ka iespējama arī biežāka Padomes sanākšana, tomēr ņemot vērā Padomes konsultatīvās funkcijas un uzdevumus, nav plānots, ka tās notiks biežāk kā pāris reizes gadā. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Par darbu Padomē padomes locekļi atlīdzību nesaņem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana notikusi izstrādājot Nolikumu, 2018.gada 16.februārī ievietojot to Veselības ministrijas mājas lapā un 2018.gada 5.martā organizējot sabiedrisko apspriedi. Līdz ar to Rīkojuma projektam sabiedrības līdzdalība tika realizēta iegūstot informāciju no organizācijām, kas kā Padomes dalībnieki norādīti Likuma 15.panta trešajā daļā, par to deleģētajiem pārstāvjiem. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts nemaina Dienesta kompetenci un funkcijas, Padomei ir konsultatīvs raksturs. Esošās institūcijas netiks likvidētas vai reorganizētas. |
| 3. | Cita informācija | Nav |

Veselības ministre Anda Čakša

Vīza: Valsts sekretārs Aivars Lapiņš

Šķiņķe 67876177

[Ilze.skinke@vm.gov.lv](mailto:Ilze.skinke@vm.gov.lv)